recursal/SuperWikiNEXT-32B huggingface dataset:
**Stephen D. Krashen** atau secara ringkasnya **Stephen Krashen**, seorang profesor yang mempunyai status emiritus di Universiti California Selatan adalah pakar linguistik terkenal dan berkontroversi. Beliau telah mengemukakan beberapa hipotesis mengenai pemerolehan bahasa kedua, khususnya dalam pendidikan dwibahasa.

Satu daripada idea-idea penting yang dikemukakan olehnya adalah bahawa untuk seorang pelajar memperoleh bahasa, dia mestilah didedahkan kepada 'input mudah difahami' yang secara kasarnya berada pada tahap lebih tinggi daripada tahap penguasaan pelajar itu sendiri. Dia membezakan pendekatan ini dengan bahasa 'dipelajari'. 'Pemerolehan' berlaku dalam situasi komunikasi dalam 'dunia sebenar'. 'Perolehan' pengetahuan sedia untuk mengkomunikasikan makna. 'Pemelajaran' berlaku dalam latihan formal (bilik kelas) dan ia tidak boleh digunakan untuk mengkomunikasikan makna. Sebaliknya, ia hanya memerhati pengunaan betul tatabahasa pengetahuan bahasa 'yang diperoleh'. 

Krashen percaya yang pemelajar bahasa mesti membina atas dasar pengetahuan dengan pemprosesan bahasa di tahap yang lebih tinggi sedikit berbanding kebolehan mereka: 'kecekapan kini + 1' (i +1).  Ini juga dikenali sebagai rancahan pengajaran. 

Krashen juga mengarang suatu karya dengan Tracy D. Terrell mengenai pendekatan semulajadi (1983), yang secara lebih atau kurangnya merupakan penyambungan tema input mudah difahami dengan penambahan idea bahawa filter afektif atau halangan emosi mesti dikurangkan untuk pemelajaran berlangsung.

Mengenali sumbangan Krashen kepada bidang linguistik, dia disifatkan di Institut Teknologi Masssachusetts sebagai membuat sumbangan paling penting kepada linguistik pada abad yang lalu.

Nota
----

1. ↑  Krashen (1982), ms. 21.

Rujukan
-------

Krashen, Stephen (1982). *Principles and practice in second language learning and acquisition*. Oxford: Pergamon.

Bacaan seterusnya
-----------------

Krashen, Stephen (1982). *Principles and practice in second language learning and acquisition*. Oxford: Pergamon.

Krashen, Stephen D. (1997). *Foreign language education the easy way*. California: Language Education Associates.

Pautan luar
-----------

* (Inggeris) Rencana oleh Stephen Krashen
**Burung Sewah Australia** merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Chrysococcyx basalis*.

Ciri-ciri
---------

Burung Sewah Australia ialah haiwan berdarah panas, mempunyai sayap dan tubuh yang diselubungi bulu pelepah. Burung Sewah Australia mempunyai paruh tanpa gigi.

Jantung Burung Sewah Australia terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Sewah Australia membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Rujukan
-------

 1. ↑  A Field Guide to the Birds of Peninsular Malaysia and Singapore, By Allen Jeyarajasingam

Pautan luar
-----------

* Carian Google burung Sewah Australia.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Senario 3** atau **Seantero** merupakan album studio ketiga setelah menerima kemasukan seorang ahli baharu, Yassin Yahya yang pernah sertai Sinaran Pasport Kegemilangan 1998. Ini sekaligus menjadikan ahli kumpulan ini menjadi 5 orang seperti mana dalam album mereka yang pertama, Senario. Terdapat sebilangan lagu dalam album ini pernah dijadikan runut bunyi bagi filem kedua dan ketiga mereka iaitu Senario Lagi (Nyanyian Hujan) dan Lagi Lagi Senario (Cari Tapak). Menurut Instagram Sepit Siput, album ini dikatakan mendapat sambutan jualan melebihi 125 000 unit sekaligus album ini mendapat Anugerah Platinum oleh Ambang Klasik. Antara lagu popular yang dimuatkan dalam album ini ialah "Cari Tapak", "Cinta Sate", "Blues Tunggang Langgang", "Hukum", "Nyanyian Hujan" dan "Cepat Kaya". Lagu "Cari Tapak" (kategori Pop Rock) dan "Cepat Kaya" (Irama Malaysia) pernah memasuki pertandingan Separuh Akhir Muzik Muzik 2000 dan lagu "Cepat Kaya" dipilih ke Juara Lagi 2000 di bawah kategori Irama Malaysia.

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Seni kata | Gubahan | Masa |  |
| 1. | "Cari Tapak" | Zira, Azlee, Wahid | Azmeer |  |
| 2. | "Cepat Kaya" | Zira, Azlee, Wahid | Azmeer |  |
| 3. | "Cuba Teka Zapin Apa" | Sanizar, Wahid, Azlee, Zira | Sanizar Ayin |  |
| 4. | "Hukum" | Azira, Wahid, Saiful, Zira | Mohd. Yusof Ahmad |  |
| 5. | "Petani" | Azmeer | Azmeer |  |
| 6. | "Cinta Sate" | Loloq / Zira, Wahid, Mazlan, Azlee, Sanizar | M. Nasir |  |
| 7. | "Kang Kong Ting" | Mazlan, Azira, Zira | Azmi Ali |  |
| 8. | "Blues Tunggang Langgang" | Wahid | Chobib |  |
| 9. | "Rumah Tak Bertangga" | Yasin, Azlee, Wahid, Sanizar, Zira | Azmeer |  |
| 10. | "Nyanyian Hujan (Ft Elly Mazlein" | Zira | Aznul Hadi |  |
| 11. | "Mulut" | Seni Bayan & Wan Baker | M. Nasir |  |
Senarai ini tidak lengkap; bantulah Wikipedia untuk memperkembangnya.
Rencana ini senarai wilayah yang diduduki atau diilhakkan oleh Empayar Jepun sehingga tahun 1945, tahun akhir Perang Dunia II di Asia, selepas penyerahan kalah Jepun. Mengawal semua wilayah kecuali tanah besar Jepun (Hokkaido, Honshu, Kyushu, Shikoku, dan beberapa 6,000 pulau kecil sekeliling) dilepaskan oleh Jepun dalam Penyerahan Tanpa Syarat selepas Perang Dunia II dan Perjanjian San Francisco. Sebilangan wilayah yang diduduki oleh Amerika Syarikat selepas tahun 1945 dikembalikan kepada Jepun, tetapi masih terdapat sebilangan wilayah sengketa, dengan Rusia (pertikaian Kepulauan Kuril), Korea Selatan dan Korea Utara (pertikaian Batu Liancourt), Republik Rakyat China dan Taiwan (pertikaian Kepulauan Senkaku).

Takat maksimum empayar Jepun

Lihat juga
----------

* Empayar jajahan Jepun
* Kawasan Persemakmuran Bersama Asia Timur Raya
* Peringatan Tanaka
* Petempatan Yahudi di Empayar Jepun
* Sangokujin – 'orang negara ketiga'

Rujukan
-------

Templat:Japanese occupations
Templat:JapanEmpireNavbox
Debut Pertama Donal Bebek.
***The Wise Little Hen*** ("Ayam Betina Kecil yang Bijak") adalah salah satu kartun Silly Symphonies yang dibuat oleh Walt Disney, berdasarkan cerita *The Little Red Hen*. Dalam kartun ini munculnya buat kali pertama Donald Duck. Donald dan temannya, Peter Pig diminta oleh Mrs. Hen untuk membantunya menanam jagung, tetapi mereka menggunakan pelbagai alasan untuk mengelak. "*Siapa? Aku? Maaflah ya, aku sedang sakit perut*". Mereka selalu beralasan seperti itu. Akhirnya Mrs. Hen melakukannya sendiri. Ketika musim tuai, dia membuat pai jagung hasil tuaiannya, dan Donald dan Peter tidak diberikan pai, namun diberikan ubat sakit perut. Kartun ini muncul pada 9 Jun 1934. Filem ini juga diadaptasi dari komik jalur oleh Al Taliaferro. Selain itu, asalnya dalam kartun ini diharapkan Peter Pig menjadi terkenal, tetapi tanpa disangka-sangka Donald Ducklah yang menjadi terkenal melalui kartun ini.

Penata Suara
------------

* Florence Gill sebagai the Wise Little Hen
* Clarence Nash sebagai Donald Duck
* Pinto Colvig sebagai Peter Pig

Pautan Luar
-----------

* The Wise Little Hen Diarkibkan 2006-02-12 di Wayback Machine on The Encyclopedia of Disney Animated Shorts Diarkibkan 2007-04-18 di Wayback Machine
* The Wise Little Hen on IMDB
The ZON Johor Bahru
**The ZON Johor Bahru** ialah sebuah pusat perniagaan pelbagai kegunaan milik Naluri Corporation Bhd di Stulang, Johor Bahru, Johor, Malaysia, yang terkenal kerana berstatus bebas cukai. Ia merupakan hasil pengubahsuaian zon bebas cukai lama yang diusahakan oleh Kelana Megah, sebuah anak syarikat Sriwani Holdings yang mula-mula menguruskan zon lama ini yang dibuka pada tahun 1988 lalu diisytiharkan sebagai bebas cukai. Setelah kerja pengubahsuaian siap, The Zon baru ini diserahkan kepada Naluri pada tahun 2004.

Pusat perniagaan ini terdiri daripada pusat beli-belah, hotel, pusat hiburan, dan perhentian feri.

The ZON Mall
------------

The ZON Mall merupakan ciri utama The ZON yang terdiri daripada bangunan lima tingkat berisi 180 ruang kedai yang jumlah keluasannya 300,000 kaki persegi (28,000 m2). Antara kedai-kedai yang terletak dalam medan beli-belah termasuk butik pakaian, kedai barang keperluan, restoran, dan kedai-kedai bebas cukai (dikecualikan dari duti import, cukai jualan atau eksais) yang menjual barangan-barangan bermutu tinggi termasuk coklat, arak dan hasil tembakau, kepada pelanggan yang layak khususnya pelancong. Tidak lupa juga gedung serbaneka dan pasar raya berjenama sendiri (The ZON Department Store) yang menduduki ruang seluas 150,000 kaki persegi (14,000 m2).

The ZON Regency Hotel
---------------------

"The ZON Regency Hotel by the Sea" adalah bangunan hotel dalam The ZON yang terletak menghadap Selat Johor. Tempat penginapan berkelas bisnes ini dilengkapi 400 bilik, iaitu 367 bilik mewah dan 33 *suite*, serta kemudahan kolam renang, gimnasium, spa, kelab hiburan, restoran dan tempat letak kereta.

Fun ZON
-------

Fun ZON adalah "projek elit" yang terletak di kawasan terbuka berhampiran di antara pintu masuk hotel dan pusat beli-belah dan terminal feri, diisi oleh premis-premis pusat hiburan seperti kelab malam, kedai arak, pusat karaoke dan sebagainya. Di tengah-tengah ruangan ini ada pancutan air.

Terminal feri Stulang Laut
--------------------------

Terminal feri The Zon di Stulang Laut ialah sebuah dan pintu masuk utama ke bahagian selatan Semenanjung Malaysia. Perkhidmatan feri di sini menganngkut penumpang berulang-alik dari Johor Bahru ke Pulau Batam dan Pulau Bintan di Indonesia, dan juga Tanjung Belungkor di Johor. Juga disediakan di perhentian ini ialah perkhidmatan "Cruise to Nowhere", iaitu percutian atas kapal MS *Royale Star*.

Rujukan
-------

1. ↑  "Sriwani to redevelop Johor Bahru duty-free zone". DFNIonline.com. 19 April 2002. Dicapai pada 7 April 2010.

Pautan luar
-----------

* The ZON Johor Bahru

|  |  |
| --- | --- |
| Ikon tunas | Rencana tentang bangunan dan struktur di Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Terapi pekerjaan ke atas tentera laut Amerika Syarikat
**Terapi pekerjaan** (**TP**) merupakan penggunaan penilaian dan intervensi untuk membangunkan, memulihkan, atau mengekalkan aktiviti, atau *pekerjaan*, individu, kumpulan mahpun komuniti. Ia adalah satu kerjaya kesihatan bersekutu yang dilakukan oleh ahli terapi pekerjaan. TP kebiasannya bekerja dengan orang yang mempunyai masalah mental, kecacatan, kecederaan mahupun kurang upaya.

Kebiasaannya, ahli terapi pekerjaan merupakan profesional berpendidikan universiti dan mesti lulus peperiksaan pelesenan untuk amalan. Ahli terapi pekerjaan sering bekerja rapat dengan profesional dalam terapi fizikal, terapi pertuturan, audiologi, kejururawatan, kerja sosial, psikologi klinikal, dan perubatan.

Rujukan
-------

1. ↑  "What is Occupational Therapy". *Canadian Association of Occupational Therapists | Association canadienne des ergothérapeutes*. Dicapai pada 2017-05-24.
2. ↑  "WFOT | Education | Entry level Educational Programmes WFOT Approved". *World Federation of Occupational Therapists* (dalam bahasa Inggeris). Diarkibkan daripada yang asal pada 2017-08-31. Dicapai pada 2017-05-24.

Pautan luar
-----------

* Kategori berkenaan Terapi pekerjaan di Wikimedia Commons

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat
* Jepun
* Republik Czech

 |
| Lain-lain | 
* Arkib Negara (A.S.)

 |
An ice core being slid out of a drill barrel sidewaysSampel teras ais yang diambil daripada gerudi. Foto oleh Lonnie Thompson, Pusat Penyelidikan Kutub Byrd
**Teras ais** adalah sampel teras yang biasanya dikeluarkan daripada lembar ais atau glasier gunung yang tinggi. Memandangkan ais terbentuk dari penambahan lapisan salji secara tahunan, lapisan bawah lebih tua usianya daripada lapisan atas, dan satu teras ais itu boleh mengandungi ais yang terbentuk dalam satu lingkungan tahun yang tertentu. Teras-teras ini digerudikan dengan tangan (untuk lubang-lubang) atau gerudi berkuasa tinggi yang boleh mencapai kedalaman lebih daripada dua kilometer (3.2 km), dan mengandungi ais berusia 800,000 tahun.

Sifat fizikal ais dan bahan yang terperangkap di dalamnya boleh digunakan untuk menanggarkan semula iklim lingkungan usia teras tersebut. Nisbah isotop oksigen dan hidrogen yang terkandung boleh memberikan maklumat tentang suhu kuno manakala udara yang terperangkap dalam gelembung kecil boleh dianalisis untuk menentukan tahap gas atmosfera seperti karbon dioksida. Aliran haba dalam lembar ais yang besar adalah sangat perlahan, oleh itu suhu lubang boleh dijadikan petunjuk kepada suhu persekitaran pada masa lampau. Data-data ini dapat digabungkan untuk mencari model iklim yang paling bersesuaian dengan semua data yang ada.

Kekotoran dalam teras ais mungkin bergantung kepada lokasi. Kawasan pantai lebih cenderung untuk memasukkan bahan yang berasal dari laut, seperti ion garam laut. Teras ais di Greenland misalnya mengandungi lapisan debu tiupan angin yang berhubung kait dengan tempoh yang dingin dan kering di kawasan tersebut pada masa dahulu ketika padang pasir sejuk digosok oleh angin. Unsur-unsur yang radioaktif sama ada ia asli mahupun terhasil oleh aktiviti nuklear manusia boleh digunakan untuk mentarikhkan lapisan ais. Kegiatan volkanik yang cukup kuat untuk menghantar bahan ke seluruh dunia telah meninggalkan tanda pada teras-teras yang boleh digunakan untuk menyelaraskan skala masa teras-teras ini.

Pautan luar
-----------

* Video daripada Makmal Teras Ais Negara Amerika Syarikat menunjukkan penyimpanan dan pemprosesan teras-teras ais.
* Ice Core Gateway
* Byrd Polar Research Center – Ice Core Paleoclimatology Research Group
**Shanmugam "Sam" Murugesu** ( Tamil ) (c.1967 – 13 Mei 2005) merupakan Juara Ski Jet Kebangsaan Singapura pada tahun 1995. Pada tahun 2005, dia telah dijatuhkan hukuman gantung kerana membawa ganja ke Singapura dari Malaysia.

Biografi
--------

Pada usia mudanya, Sam telah berkhidmat dalam Tentera Singapura selama 8 tahun. Dia tidak meneruskan perkhidmatannya apabila dia terlibata dalam sebuah kemalangan kereta kebal yang menyebabkan beliau kehilangan jawatannya di sana. Dia kemudian beralih minat untuk sukan air, dan berjaya menjadi juara untuk sukan Ski Jet Kebangsaan Singapura. Beliau seterusnya mewakili Singapura di IJSBA World Finals 1995 di Lake Havasu City, Amerika Syarikat. Malangnya, kakinya telah patah apabila jet skinya dirempuh oleh seorang pesaing lain. Dia tidak mengejar minat sukan ski selepas itu kerana keinginannya untuk menyara keluarganya lebih diutamakan daripada perlumbaan. Dia juga pernah mengalami kecederaan parah di tangan semasa bekerja sebagai mekanik. Kecintaannya kepada lautan mendorongnya untuk mengajar pelayaran dan bekerja untuk Majlis Sukan Singapura selama empat tahun. Dia juga bekerja sebagai pemandu teksi dan pembersih tingkap. 

Pada tahun 2003, Shanmugam telah ditangkap semasa melintasi sempadan Singapura/Malaysia sambil membawa 1.03 kg (2.2 lbs) ganja dengannya.

Shanmugam diwakili oleh peguam M Ravi semasa perbicaraannya.  Walaubagaimanapun, dia telah dijatuhi hukuman mati oleh mahkamah pada 29 April tahun 2004.

Sebuah rayuan pengampunan telah diserahkan kepada presiden Singapura pada masa itu, Tony Tan, akan tegapi rayuan tersebut telah ditolak. 

Sebuah [ermohonan terakhir untuk menangguhkan hukuman mati Shanmugam juga telah ditolak oleh Mahkamah Tinggi.  Shanmugam dihukum gantung pada 13 Mei 2005.  

Kematiannya telah memberi inspirasi kepada pengarah artistik Benny Lim untuk memainkan drama eksperimen dengan 1 orang pelakon sahaja yang bertajuk *Humans Lefts*, untuk membincangkan isu sosial hukuman mati.

Kehidupan peribadi
------------------

Shanmugam telah bercerai dan mempunyai dua anak kembar.

Rujukan
-------

1. 1 2 3  Aglionby, John (8 May 2005). "Singapore finally finds a voice in death row protest". *The Guardian*. Dicapai pada 8 December 2019.
2. ↑  "UN plea for man on death row?". *eresources.nlb.gov.sg* (dalam bahasa Inggeris). 11 May 2005. m/s. 6. Dicapai pada 3 August 2022.
3. ↑  "Trafficker's clemency plea rejected". *The Straits Times*. 14 May 2005.
4. ↑  "Drug trafficker Shanmugam hanged". *The Straits Times*. 14 May 2005.
5. 1 2  Chew, David (29 November 2005). "Staging death". *eresources.nlb.gov.sg* (dalam bahasa Inggeris). m/s. 32. Dicapai pada 2022-08-03.

Pautan luar
-----------

* *Persatuan Bot Sukan Jet Antarabangsa* .
Badan beralur bom tangan Mk 2 Amerika Syarikat era Perang Dunia Kedua. Alur menyelitupi luaran bom tangan menyebabkan ia terpisah kepada banyak serpihan apabila ia meledak.]] 

Gambarahaj periuk api-S dalam penyebaran serpihan bebola besi
**Serpihan** merupakan proses di mana kelonsong peluru artileri, bom, bom tangan, dll. berkecai akibat ledakan isian bahan letupan tinggi (HE). Istilah teknikal yang betul bagi kepingan serpihan ini adalah serpihan, sungguhpun kepingan atau selumbar boleh digunakan bagi serpihan tidak siap dibentuk. Serpihan boleh di siap bentuk dalam pelbagai bentuk (sphera, kiub, dll.) dan saiz. Serpihan siap bentuk biasanya dipegang kaku dalam bentuk matrix atau badan tertentu sehingga isian letupan berkuasa tinggi meledak. Hasilnya serpihan berkelajuan tinggi yang dihasilkan oleh salah satu kaedah yang merupakan mekanisma utama membunuh senjata ini, bukannya akibat haba atau lampau tekanan yang disebabkan oleh ledakan tersebut.

Perbezaan antara serpihan dan shrapnel
--------------------------------------

The term *shrapnel* is often incorrectly used to refer to fragments produced by any explosive weapon. However, a shrapnel shell functions differently than a high explosive shell. A shrapnel shell consists of a shell casing filled with steel or lead balls, with a small explosive charge at the base of the shell and a nose fuse. When the projectile is fired, it travels a pre-set distance before the fuse ignites the explosive charge (often black powder) in the base of the shell. The fuse also typically fractures the nose of the shell to open a path for the balls. Upon ignition, the explosive charge shoots the balls from the shell in a forward cone. The casing of a shrapnel shell does not fragment like a high explosive shell, thus, technically, the balls shot from the shrapnel shell are "shrapnel" whereas the pieces of shattered shell casing of a high explosive shell are "fragments" or "splinters." 

Satu lagi peluru artileri yang menyerupai shrapnel adalah kanister, kadang kala digelar *case shot*. Kanister adalah kepingan logam ringkas yang diisi dengan bebola keluli atau plambum. Apabila ditembak, kelonsong terserpih ketika ia keluar dari laras senjata dan menyebar bebola dari mucung senjata seperti senapang patah. Perbezaan amalan antara kanister dan shrapnel adalah kanister hanya berkesan pada jarak dekat (kurang dari 200 ela/183m), manakala peluru shrapnel mampu bergerak beratus meter jauh sebelum fius mengaktifkan caj letupan, dengan itu boleh berkesan pada jarak lebih jauh.

Galeri gambar
-------------

* Artillery shell fragment from the Gulf WarArtillery shell fragment from the Gulf War

Rujukan
-------

1. 1 2  U.S. War Department Technical Manual 9-1900 ‘'Ammunition, General'’. 18 June 1945. p. 106. Available:
2. ↑   is the difference between artillery shrapnel and shell fragments Aemy History
3. ↑  U.S. War Department Armored Force Field Manual 7-12, ‘'Tank Gunnery'’. 22 April 1943. Available:  Diarkibkan 2011-03-16 di Wayback Machine
Penapis air "flocculation" berskala besar.
**Penapis air** menghilangkan kekotoran daripada air melalui satu halangan fizikal yang halus, proses kimia atau proses biologi. Penapis membersihkan air pada takat yang berbeza untuk tujuan seperti pengairan, air minuman, akuarium, kolam dan kolam renang .

Sejarah
-------

Pada abad ke-19 dan ke-20, penapis air untuk pengeluaran air domestik secara umumnya dibahagikan kepada penapis pasir perlahan dan penapis pasir pesat (juga dikenali sebagai penapis mekanikal). Sungguhpun terdapat banyak sistem penapisan air berskala kecil sebelum 1800, Paisley, Scotland pada amnya diiktiraf sebagai bandar pertama yang menerima air yang ditapis bagi sebuah bandar keseluruhan. Penapis Paisley mula beroperasi pada 1804 dan merupakan jenis penapis pasir perlahan awal. Sepanjang tahun 1800, beratus-ratus penapis pasir perlahan telah dibina di UK dan di benua Eropah. Penapis pasir perlahan berkala telah dibina dan dikendalikan di Lawrence, Massachusetts pada tahun 1893 akibat wabak demam kepialu berterusan yang disebabkan oleh pencemaran kumbahan pada bekalan air.  Penapis pasir perlahan secara berterusan beroperasi yang pertama direka oleh Allen Hazen untuk bandar Albany, New York pada tahun 1897.  Sejarah penapisan air yang paling komprehensif telah diterbitkan oleh Musa N. Baker pada tahun 1948 dan dicetak semula pada tahun 1981.
selain itu juga penapis air telah dicipta oleh seorang nelayan yang bernama david johnson pada tahun 1875
Pada tahun 1800, penapisan mekanikal merupakan proses perindustrian yang bergantung kepada penambahan aluminium sulfat sebelum proses penapisan. Kadar penapisan untuk penapisan mekanikal adalah biasanya lebih daripada 60 kali lebih pantas berbanding penapis pasir perlahan, dengan itu ia memerlukan kawasan tanah yang lebih kecil. Kilang penapisan mekanikal moden yang pertama di Amerika Syarikat telah dibina di Little Falls, New Jersey untuk Syarikat Air Timur Jersey. George W. Fuller mereka dan menyelia pembinaan kilang yang mula beroperasi pada tahun 1902.  Pada tahun 1924, John R. Baylis Situs membangunkan sistem bantuan songsang grid tetap yang terdiri daripada paip bermuncung yang menyuntik jet air ke dalam bahan penapis semasa pengembangan.

Rujukan
-------

1. ↑  Baker, Moses N. (1981). *The Quest for Pure Water: the History of Water Purification from the Earliest Records to the Twentieth Century.* 2nd Edition. Vol. 1. Denver: American Water Works Association, 64-80.
2. ↑  "Allen Hazen." (1930). *Jour. American Water Works Association.* 22:9, 1268-70.
3. ↑  Fuller, George W. (1902). "The Filtration Works of the East Jersey Water Company, at Little Falls, New Jersey." *Transactions of the ASCE.* 29 (February)): 153-202.
4. ↑  Baylis, John R. (1959). "Review of Filter Bed Design and Methods of Washing." *Journal AWWA.* 51:11 1433-54.

Pautan luar
-----------

* Kategori berkenaan Penapis air di Wikimedia Commons
**Penyingkiran umat Islam dari utara Sri Lanka oleh LTTE** merupakan satu perbersihan etnik yang dilakukan oleh pertubuhan haram Harimau Pembebasan Tamil Eelam (LTTE) sejak Oktober 1990. LTTE berhasrat membina kawasan yang hanya monopoli penduduk Tamil sahaja. Mereka mendesak agar 75,000 penduduk Islam di utara Sri Lanka keluar. Kemudian pemimpin LTTE memohon maaf semasa perjanjian damai 2000, gencatan senjata dan menyeru umat Islam kembali ke wilayah utara itu.

Latar belakang
--------------

Kongres Islam Sri Lanka (SLMC) telah diadakan pada 21 September 1981 mendesak agar umat Islam dipisahkan daripada kaum Tamil yang semakin kuat. Mereka merasakan jika golongan Tamil semakin kuat dan kerajaan Tamil Eelam berjaya dibentuk, ini menyebabkan mereka menjadi minoriti dan kemungkinan akan dipinggirkan. SLMC amat menentang idea pembentukan Tamil Eelam.

Keadaan semakin panas apabila ditubuhkan *Islam Home Guard* oleh kerajaan Sri Lanka bagi menjaga keselamatan kampung dan daerah. Ini membawa kepada pertempuran kejam yang dilakukan oleh kedua-dua pihak. Umat Islam di Sri Lanka dituduh sebagai pembelot kepada perjuangan Tamil Eelam.

Penyingkiran
------------

Penyingkiran pertama berlaku di Chavakacheri menyebabkan 1,500 orang terbunuh. Selepas itu umat Islam di Kilinochchi dan Mannar dipaksa meninggalkan tanah air mereka. Seterusnya kejadian di daerah Jaffna menyusul pada 30 Oktober 1987 apabila trak-trak LTTE memandu melalui jalan-jalan di Jaffna mengarahkan keluarga Islam berhampiran Kolej Osmania Jaffna keluar. Mereka diberi masa dua hari untuk keluar. Keseluruhan penduduk Islam telah keluar dari Jaffna. Banci 1981, jumlah penduduk Islam di Jaffna adalah 14,844 orang. Mereka diarah keluar dengan hanya pakaian ditubuh sahaja (sehelai sepinggang) dan tidak boleh membawa wang tunai lebih daripada 50 rupi. Kemudian rumah-rumah mereka dirampas oleh LTTE.

Kebanyakan daripada umat Islam itu ditempatkan semula di daerah Puttalam walaupun pelarian Jaffna boleh dijumpai di bahagian lain Sri Lanka .

Akibat
------

Pada 2002, pemimpin LTTE Velupillai Prabhakaran secara rasmi meminta maaf atas kejadian penyingkiran umat Islam daripada Utara. Diadakan gencatan senjata di Jaffna. Beberapa keluarga Islam telah pulang dan dibuka semula Kolej Osmaniya dan kini mempunyai 60 orang pelajar. Dua buah masjid berfungsi semula. Meurut sumber, terdapat 2000 umat Islam di Jaffna.[*perlu rujukan*] Sekitar 1500 umat Islam Jaffna sementara yang lain adalah peniaga-peniaga Islam dari kawasan lain. Kira-kira 10 kedai-kedai Islam berfungsi semula dan jumlah itu semakin berkembang.
**Thenmozhi Rajaratnam** (mati 21 Mei 1991) adalah pembunuh Perdana Menteri India Rajiv Gandhi dan 14 yang lain dengan cara mengebom berani mati pada 21 Mei 1991, di bandar Sriperumbudur dekatChennai, India. Dia telah dilatih oleh pertubuhan bebas Harimau Pembebasan Tamil Eelam (Harimau Tamil). Rajaratnam juga dikenali sebagai **Gayatri** dan **Dhanu**.

Pembunuhan
----------

Rajiv Gandhi sedang berkempen di bandar Sriperumbudur, Tamil Nadu untuk melayakkan beliau sebagai calon Perdana Menteri India. Pada masa beliau menjadi Perdana Menteri India, pasukan tentera India telah dihantar ke Sri Lanka untuk menjayakan misi keamanan berikutan perjuangan pemberontak Tamil. Mulai 1987 pejuang pemisah berjuang secara gerila.

Rajaratnam memakai beg tali pinggang mengandungi bom dan bahan-bahan letupan, dengan dua suis di dada. Letupan itu menggunakan bahan RDX, dengan 10,000 bebuli besi 2 mm terbenam untuk menguatkan kesan letupan. 
Selepas memberi penghormatan terhadap Rajiv yang lalu dihadapannya, Rajaratnam menyentuh kaki Rajiv dan memetik suis letupan.
Bagi stesen bawah tanah di bawah dataran, lihat Times Square – Jalan ke-42 (Keretapi bawah tanah Kota New York).
Koordinat: 40°45′26.16″N 73°59′9.02″W﻿ / ﻿40.7572667°N 73.9858389°W﻿ / 40.7572667; -73.9858389

**Jalan Putih Besar**
**Times Square** adalah satu persimpangan jalan komersil utama di majlis perbandaran di Manhattan, Kota New York. Ia terletak dipersimpangan jalan Broadway dan Seventh Avenue dan mengunjur dari barat Jalan ke-42 sehingga ke barat ke-47. Kawasan Times Square yang diperluaskan, yang dikenali sebagai Daerah Theatre, mengandungi blok-blok di antara Lebuh Keenam sehingga Lebuh Kelapan bermula dari timur ke barat, dan barat Jalan ke-40 dan barat ke-53 bermula dari selatan ke utara, membina bahagian barat di kawasan komersil Midtown Manhattan.

Dahulunya dikenali dengan nama Longacre Square, Times Square telah dinamakan semula pada bulan April 1904 selepas *The New York Times* memindahkan ibu pejabatnya ke Bangunan Times yang baru dibina, yang mana kini dikenali sebagai One Times Square dan menjadi tapak bagi acara tahunan jatuhan bola pada Malam Tahun Baru. Times Square, atau nama gelarannya "Persimpangan Dunia" dan "Jalan Putih Besar," mencapai status sebagai mercu tanda ikon dunia dan menjadi simbol Kota New York dan Amerika Syarikat.

Rujukan
-------

Nota

1. ↑  "Times Square ads – a set on Flickr". Flickr.com. 20 Januari 2007. Dicapai pada 21 April 2010.

Bibliografi
* *The Devil's Playground: A Century of Pleasure and Profit in Times Square* by James Traub (ISBN 0-375-50788-4)

Pautan luar
-----------

* The Times Square Alliance
* Times Square 360 Panorama
* Times Square Arts Center Diarkibkan 2019-06-27 di Wayback Machine
* Times Square live streaming webcams on Earthcam.com

  


| Rencana dan topik berkaitan dengan Times Square |
| --- |
| Templat:Manhattan
Templat:Visitor attractions in New York City
Templat:Streets of Manhattan |
***Tigasatutiga (313)*** merupakan album studio ketiga daripada kumpulan nasyid Malaysia, Mestica yang dikeluarkan pada tahun 2007 oleh Hijjaz Records dan diedarkan oleh EMI.

Kandungan Album
---------------

Album 313 menonjolkan lagu Badar 313 yang diberikan pengaruh muzik sedikit rock dengan elemen gothic. Bermula dengan Segalanya Milik Mu di Trek1, pendengar dihiburkan dengan irama nasyid kontemporari yang agak perlahan. Diikuti Hurul Ain di Trek2 yang ditampilkan dalam rentak padang pasir yang rancak. Kemudian kembali ke rentak yang sederhana perlahan dengan Nasuha di Trek3. Lagu Seruan di Trek4 diberikan melodi agak patriotik itu lebih menarik dengan kesan khas bunyi pada latarnya. Turut dimuatkan lagu bernada sedih Wajah Suci di Trek5 selain Muhammad Al-Huda di Trek6 dan Mimpi Yang Indah di Trek7.

|  |  |  |  |  |
| --- | --- | --- | --- | --- |
| No. | Tajuk | Penulis | Masa |  |
| 1. | "*Segalanya Milikmu*" |  |  |
| 2. | "*Hurul Ain*" |  |  |
| 3. | "*Nasuha*" |  |  |
| 4. | "*Seruan*" |  |  |
| 5. | "*Wajah Suci*" |  |  |
| 6. | "*Muhammad Al Huda*" |  |  |
| 7. | "*Mimpi Yang Indah*" |  |  |
| 8. | "*Badar 313*" | Dakmie |  |

Rujukan
-------
Produk berjenama Sharpie dijual di London
**Sharpie** ialah sebuah jenama alat tulis (terutamanya pen penanda kekal) yang dihasilkan oleh Newell Brands, sebuah syarikat awam, yang beribu pejabat di Atlanta, Georgia. Pada asalnya menandakan penanda kekal tunggal, jenama Sharpie telah diperluas secara meluas dan kini boleh didapati di pelbagai pen dan penanda kekal dan tidak kekal yang sebelum ini tidak pernah dikaitkan di bawah jenama lain. Artikel ini memberi tumpuan kepada garis penanda kekal Sharpie.

Sejarah
-------

"Sharpie" pada mulanya merupakan nama yang menandakan pen penanda tetap yang dilancarkan pada tahun 1964 oleh Sanford Ink Company (ditubuhkan pada tahun 1857). Sharpie juga menjadi pen gaya penanda kekal pertama.

Pada tahun 1990, Sharpie diperoleh oleh The Newell Companies (kemudian Newell Rubbermaid) sebagai sebahagian daripada Sanford, pengeluar terkemuka dan pemasar alat tulis.

Pada tahun 2005, jenama penyesuai Accent yang terkenal di syarikat itu telah ditempatkan semula di bawah nama jenama Sharpie. Sharpie versi baru yang dipanggil Sharpie Mini dilancarkan, yang merupakan penanda separuh saiz Sharpie biasa dan mempunyai klip untuk menyertakan Sharpie kepada rantai kunci atau lanyard. Pada tahun 2006, Sharpie melancarkan barisan penanda baru yang mempunyai hujung retractable yang diaktifkan butang bukan topi. Penanda Sharpie Paint juga diperkenalkan. Sehingga 2011, 200 juta Sharpie telah dijual di seluruh dunia. Penanda Sharpie dihasilkan di Mexicali, Baja California, Mexico dan Maryville, TN, dan dengan banyak rakan di luar pantai secara global.

Rujukan
-------

1. ↑  "Sharpie History". Sharpie.com. 2014-01-30. Diarkibkan daripada yang asal pada 2014-05-02. Dicapai pada 2014-04-30.
2. ↑  Freeth, Nick (2005). *Made in America*. MBI Publishing. m/s. 246. ISBN 0-7603-2270-8.
3. ↑  "Sharpie in Newell Rubbermaid page". Newellrubbermaid.com. Diarkibkan daripada yang asal pada 2011-12-05. Dicapai pada 2014-04-30.
4. ↑  "SHARPIES: One of the Greatest American Inventions Ever! [Kicking Back with Jersey Joe] | Fierce and Nerdy". *fierceandnerdy.com*. Dicapai pada 17 July 2018.
5. ↑  rachel.totten@thedailytimes.com, Rachel Totten. "Newell to add jobs at Maryville plant after Mexicali fire". *The Daily Times* (dalam bahasa Inggeris). Dicapai pada 17 July 2018.
6. ↑  "sharpies manufactured in Maryville - Google Search". *www.google.com* (dalam bahasa Inggeris). Dicapai pada 17 July 2018.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Sharpie*** |

* Official Sharpie website
* Sanford's listing of Sharpie MSDS files
Sukiyaki

**Sukiyaki** (すき焼き, スキヤキ) adalah hirisan tipis daging lembu, sayur-sayuran, dan tauhu di dalam periuk besi yang dimasak di atas meja makan dengan cara rebusan. Sukiyaki dimakan dengan mencelup hirisan daging ke dalam telur ayam yang telah dikacau.

Sayur-sayuran untuk Sukiyaki misalnya bawang bombay, daun bawang, sawi putih, shungiku, cendawan shiitake, dan cendawan enoki. Sebagai pelengkap, ditambahkan *ito konnyaku* atau *shirataki* yang berbentuk seperti soun berwarna kuning atau sedikit kelabu.

Dua jenis Sukiyaki
------------------

Sukiyaki terdapat dalam dua jenis, Sukiyaki jenis daerah Kansai dan Sukiyaki daerah Kanto yang berbeza cara penyajian, jenis ramuan dan rasa.

Bagi Sukiyaki versi Kansai, Sukiyaki hanya dimasak dengan kicap dan gula pasir, sedangkan Sukiyaki jenis Kanto dimasak menggunakan sos Warishita yang merupakan campuran dashi, kicap, gula pasir, dan mirin yang dimasak terlebih dulu.

Sejarah
-------

Terdapat pendapat yang diragukan kebenarannya mengatakan bahawa Sukiyaki pada mulanya adalah daging lembu yang dipanggang (bahasa Jepun: *yaki*) di atas cangkul besi tebal yang disebut *suki.*

Sebelum pemulihan Meiji, orang Jepun tidak pernah memakan daging lembu kerana mematuhi larangan agama Buddha yang melarang pengambilan haiwan berkaki empat dan haiwan yang digunakan untuk pertanian. Pada zaman Meiji, kedai daging yang pertama dibuka di Jepun ialah pada tahun 1867, yang diikuti dengan terbukanya restoran Gyunabe.

Sebelum Perang Dunia II, di daerah Kanto masakan ini lebih dikenali dengan nama Gyunabe (牛鍋, lembu, panci).

Pelbagai
--------

* Di Thailand, terdapat masakan bernama Thai Suki yang sebenarnya lebih mirip shabu-shabu daripada Sukiyaki.

Pautan luar
-----------

* (Inggeris) Resep sukiyaki ala Kanto
**Pengeboman Haadyai 2006** terjadi di bandar Haadyai , selatan Thailand pada hari Sabtu, jam 9.00 malam pada 16 September 2006. 

Seramai 5 orang terbunuh dan lebih 70 cedera dan dirawat sebagai pesakit luar. Sebelum ini pengeboman Songkhla 2005 telah berlalu , tidak jauh dari sini.

Enam butir bom meletup pada jam 9.00 malam di pusat beli -belah Odeon , restoran China, bangunan meletak kereta dan kompleks beli-belah Big-C, Hotel Lee Garden dan gedung pakaian Diana. Pengebom dipercayai meletupkan bom di dalam tandas dan di motosikal dengan kawalan telefon bimbit .

Hotel Lee Garden pernah digunakan untuk menandatangani perjanjian damai antara kerajaan Malaysia dengan Parti Komunis Malaya 1989.

Lokasi
------

Haadyai merupakan wilayah yang masih diselaputi kecemasan dan darurat berikutan dasar berat pincang Perdana Menteri Thailand , Thaksin Sinnawatra.

Bandar Haadyai adalah kira-kira satu jam perjalanan dengan kenderaan dari sempadan Malaysia dan dekat dengan Yala, Pattani and Narathiwat.

Mangsa
------

Antara yang terlibat ialah seorang rakyat Malaysia. Seorang guru bahasa Inggeris rakyat Kanada turut terbunuh. Mangsa lain ialah rakyat Thailand sendiri.Gabenor Wilayah Songkhla , Somporn Thaibanyong memeriksa kawasan kejadian.

Penyerang
---------

Pasukan keselamatan Thailand mempercayai Patani United Liberation Organization (PULO) bertanggungjawab di atas kebanyakan serangan bom di tiga wilayah tersebut iaitu Narathiwat, Pattani dan Yala. Seramai 1700 terbunuh sejak 2 tahu lain.

Destinasi pelancong Malaysia
----------------------------

Haadyai terkenal di kalangan pelancong Malaysia sejak 1960-an lagi. Ribuan pelancong dari Malaysia dan Singapura memenuhi restoran, kawasan beli-belah dan pusat hiburan yang terletak kira-kira 10 km dari sempadan Malaysia-Thailand. Semasa cuti Hari Kebangsaan Malaysia 31 Ogos, lebih 15,000 bilik habis ditempah.

Serangan 14 September 2006
--------------------------

Pada 14 September 2006, seorang pegawai Jabatan Perikanan dari Terengganu , Malaysia dan seorang penghulu telah ditembak mati di Narathiwat. Pegawai tersebut berasal dari Bachok , Kelantan tetapi bertugas di Terengganu. Beliau menyeberangi Sungai Golok dengan bot pancung untuk ke Takbai, Narathiwat, Thailand.

Serangan 2004
-------------

Lapangan Terbang Haadyai, sebuah gedung membeli belah dan sebuah hotel dibom oleh kumpulan militan mahu memerdekakan tiga wilayah yang majoriti penduduknya Islam di wilayah selatan Thai -- Pattani, Yala dan Narathiwat.
**Tilde** ([til.dĕ], dari bahasa Latin *titulus* - "judul" tulisan di bahagian luar) atau **tanda gelombang** adalah suatu grafem (" ˜ "atau "~ ") dengan beberapa fungsi. Simbol ini awalnya digunakan di atas suatu huruf sebagai tanda pemendekan. Tilde kemudian mendapat beberapa fungsi lain sebagai tanda diakritik atau satu huruf sendiri, malah juga digandingkan bersama tanda lain dalam beberapa bahasa pengaturcaraan sebagai operator.

Pengunaan mengikut tujuan
-------------------------

### Linguistik

Dalam bahasa-bahasa Portugis, Galicia, Guarani and Nheengatu, tanda ini pada huruf vokal menandakan sebutan bersengau. Penggunapakaian sebegini turut diamalkan Abjad Fonetik Antarabangsa.

Penggandingan tanda ini dengan huruf N terutamanya menghasilkan ⟨ñ⟩ - ia paling utama dilihat dalam bahasa Sepanyol (dengan nama khususnya "virgulilla") untuk menyebutkan konsonan sengauan lelangit /ɲ/ (sepertimana yang ditonjolkan dalam sebutan "ny" dalam bahasa Melayu), namun ia juga didapati dalam penulisan bahasa-bahasa lain juga:

* bahasa Asturia
* bahasa Basque
* bahasa Chamorro
* bahasa Filipina
* bahasa Galicia
* bahasa Guaraní
* bahasa Iñupiaq
* bahasa Mapudungun
* bahasa Papiamento
* bahasa Quechua
* bahasa Tetum
* bahasa Aymara
* bahasa Wolof

Bahasa Melayu sendiri pernah diusulkan menggunakan huruf N bertilde ini (diberi nama *nya*) untuk bunyi sama dalam sistem Ejaan Kongres diperkenalkan dalam Kongres Persuratan dan Bahasa Melayu Malaya ke-3 diadakan pada September 1956.:54:36

Bahasa Jepun sering menggunakan tanda ini sebagai tanda sebutan panjang (seumpama harkat), lagi-lagi dalam tulisan tidak formal sebagai ganti chōon.

### Penandabacaan

Penulisan tanda ini sebelum suatu nombor memberi maksud "kira-kira" atau "dianggarkan" (contoh: "~42" = "kira-kira 42".) Pendekatan sama turut dipakai dalam menandakan harga barangan terutamanya dengan penggunaan tanda matawang (contoh: "~$10" = kira-kira 10 dolar.)

Sebagai suatu huruf sendiri (terutama dalam leksikografi), tilde digunakan pada kamus untuk menggantikan sublema yang terdapat dalam pentakrifan menerangkan sesebuah perkataan terpilih atau dalam contoh penggunaannya.

### Pengaturcaraan

Rujukan
-------

1. ↑  "Lema en la RAE". Real Academia Española. Dicapai pada 10 Oct 2015.
2. ↑  Muhammad Ariff Ahmad (1994), "Ejaan Rumi Bahasa Melayu" (PDF), *Pesan: Kumpulan makalah sempena Bulan Bahasa 1993*, Jawatankuasa Bulan Bahasa: 43–67
3. ↑  Mohd Naim Daipi (1990), "Perkembangan Ejaan Rumi Bahasa Melayu. Bahagian II" (PDF), *Sekata*, Majlis Bahasa Melayu Singapura, **8** (2): 28-48
4. ↑  "Other symbols", *Abstract Math*Semua rencana kekurangan rujukan yang boleh dipercayai[*sumber lebih baik diperlukan*]
5. ↑  *Using a tilde with currency*

Pautan luar
-----------

* History of the Tilde
* Diacritics Project (tentang tanda diakritik)

|  |  |
| --- | --- |
| Ikon tunas | Rencana linguistik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Tilawah Al Quran Peringkat Antarabangsa 2009** kali ke-51 pada 5-12 Ogos 2009 (14 -21 Syaaban) di Dewan Merdeka, Pusat Dagangan Dunia Putra (PWTC) di Kuala Lumpur,Malaysia. Tujuan tilawah diadakan ialah agar membudayakan minat membaca Al-Quran di kalangan Muslimin, di samping mempertingkatkan syiar Islam di dalam negara.

Tema tilawah ialah 'Wahdah Pemangkin Khaira Ummah' .

Peserta
-------

Seramai 66 peserta iaitu 42 qari dan 24 qariah dari 43 negara terlibat.. Antaranya dari Arab Saudi, Afghanistan, China, Croatia dan India.

Wakil Malaysia
--------------

Qari dari Malaysia ialah Awangku Omar Asfuaddin Awang Hamdan (Sarawak). Qariah Malaysia pula ialah Sharifah Khasif Fadzilah binti Syed Mohd Badiuzzaman (Perak).Mereka muncul johan qari dan qariah peringkat kebangsaan di Universiti Teknologi Petronas, Seri Iskandar, Perak.

Perasmian
---------

Perasmian oleh Yang di-Pertuan Agong Tuanku Mizan Zainal Abidin.Majlis penutup oleh oleh Sultan Kedah yang juga Timbalan Yang di-Pertuan Agong, Sultan Abdul Halim Mu’adzam Shah ibni Almarhum Sultan Badlishah.

Turut hadir ialah Perdana Menteri Malaysia Datuk Seri Najib Tun Razak, Tan Sri Muhyiddin Yassin dan Datuk Jamil Khir Baharom.

Pemenang
--------

Pada 12 Ogos 2009, Qari dari Iraq **Usamah Abdullah** dan qariah dari Malaysia **Sharifah Khasif Fadzillah Syed Badiuzzaman** muncul sebagai pemenang. Mereka mendapat menerima hadiah wang tunai RM14,339, piala, cenderamata dan sijil penyertaan yang disampaikan oleh Timbalan Yang di-Pertuan Agong Sultan Kedah Sultan Abdul Halim Mu'adzam Shah dan Sultanah Kedah Sultanah Haminah Hamidun.

* Naib johan qari ialah dari Iran **Jafar Hadi Fardi Aghchay** .Naib qariah ialah **Natipa Manasia** dari Thailand
* Ketiga ialah qari **Azhar Darma Djunaidi** dari Indonesia. Ketiga qariah ialah **Hajah Dayang Nurul Akmalina Haji Yahya** dari Brunei.

Rujukan
-------

1. ↑  temakan 'Wahdah Pemangkin Khaira Ummah' itu yang bermula Rabu lepas menyaksikan penyertaan seramai 66 peserta iaitu 42 qari dan 24 qariah dari 43 negara.
2. ↑  Tilawah Antarabangsa Bermula Rabu Ini
**Pengeboman Singapura (1944–45)** merupakan kempen ketenteraan oleh tentera udara pihak Berikat ketika Perang Dunia Kedua. Unit pengebom jarak jauh Angkatan Udara Tentera Darat Amerika Syarikat (USAAF) telah melakukan serangan udara ke atas pendudukan Jepun di Singapura di antara November 1944 sehingga Mac 1945. Kebanyakan serangan ini mensasarkan pulau pangkalan laut dan kemudahan-kemudahannya. Misi peletakan ranjau turut dilakukan di sekitar perairan Singapura. Setelah unit pengebom Amerika dipindahkan, Tentera Udara Diraja British menggalas tanggungjawab untuk operasi peletakan ranjau di sekitar Singapura dan hal ini berlanjutan sehingga 24 Mei 1945.

Serangan ini mempunyai hasil yang berbeza-beza. Walaupun kerosakan yang ketara berlaku ke atas pangkalan tentera laut dan pelabuhan komersial penting Singapura, beberapa serangan ke atas sasaran-sasaran ini tidak berjaya dan serangan lain ke atas kemudahan penyimpanan minyak di pulau-pulau berhampiran Singapura tidak efektif. Kempen peletakan ranjau telah mengganggu perkapalan Jepun di sekitar Singapura dan menyebabkan kehilangan tiga kapal dan sepuluh yang lain mengalami kerosakan. Serangan udara pihak Berikat telah berjaya meningkatkan moral penduduk Singapura yang percaya serangan ini menandakan pembebasan akan berlaku di Singapura. Jumlah orang awam yang terbunuh dalam serangan ini adalah rendah, walaupun pekerja awam terbunuh semasa serangan ke atas kemudahan ketenteraan; namun satu serangan menyebabkan beratus-ratus penduduk kehilangan tempat tinggal.
Sebuah pesawat F/A-18 Hornet milik Tentera Laut Amerika Syarikat yang menggunakan keupayaan pembakaran-lanjut semasa hendak berlepas.
**Pembakar lanjut** atau **pemanasan semula** merupakan sebuah komponen pembakaran tambahan yang dipasang pada sesetengah enjin jet, terutamaanya pada pesawat tentera berkelajuan supersonik yang digunakan semasa proses "pembakaran lanjut" atau "pembakaran semula". Pembakar lanjut digunakan untuk memberi lonjakan kuasa tujahan sementara semasa terbang dalam kelajuan supersonik atau semasa hendak berlepas (disebabkan beban sayap pada rekabentuk biasa pesawat supersonik memerlukan kelajuan untuk berlepas yang tinggi). Bagi sesebuah pesawat tentera, tambahan kuasa tujahan amat berguna semasa dalam pertempuran udara. Keadaan ini dicapai dengan menyuntik bahan api tambahan ke dalam "paip jet" selepas turbin. Kebaikan menggunakan sistem pembakaran-lanjut adalah untuk meningkatkan kuasa tujahan; keburukkan pula adalah penggunaan bahan api yang banyak serta tidak cekap, meskipun begitu perkara ini selalunya boleh diterima disebabkan penggunaannya hanya untuk jangkamasa yang pendek sahaja.

Enjin jet beroperasi dalam keadaan **basah** apabila pembakaran lanjut sedang digunakan dan **kering** apabila enjin digunakan tanpa proses pembakaran lanjut. Sesebuah enjin yang menghasilkan tujahan basah maksimum dikenali sebagai "kuasa maksimum" (kuasa maksimum yang boleh dihasilkan oleh enjin); dan enjin yang menghasilkan tujahan kering maksimum dikenali sebagai **kuasa tentera**.

Lihat juga
----------

* Ramjet
* Superkruis
* Bristol Siddeley BS100, sebuah enjin yang menggunakan Pembakaran Ruang Plenum, suatu konsep yang menyamai pembakaran-lanjut.

Rujukan
-------

1. ↑  Ronald D. Flack (2005). *Fundamentals of jet propulsion with applications*. Cambridge, UK: Cambridge University Press. ISBN 0-521-81983-0. Unknown parameter `|urlhttp://books.google.com/books?id=` ignored (bantuan); Cite has empty unknown parameter: `|unused_data=` (bantuan)

Pautan luar
-----------

* Foto muncung penyembur bahan api panas semula pada enjin Bristol Siddeley Olympus. Diarkibkan 2005-09-19 di Wayback Machine

| * l
* b
* s
Senarai berkaitan dengan penerbangan |
| --- |
| Umum | Garis masa penerbangan · Pesawat (pengeluar) · Enjin pesawat (pengeluar) · Lapangan terbang · Syarikat penerbangan |
| Ketenteraan | Tentera udara · Senjata pesawat · Peluru berpandu · Pesawat udara tanpa pemandu (UAV) · Pesawat uji kaji |
| Kemalangan/Kejadian | Umum · Tentera · Komersil (syarikat penerbangan) · Kematian |
| Rekod | Kelajuan udara · Jarak · Ketinggian · Ujian ketahanan · Pesawat paling banyak dikeluarkan |
| **Istilah-istilah penerbangan** |
**Stele Vespasian** (Bahasa Georgia: ვესპასიანეს სტელაcode: ka is deprecated ) ialah sebuah stele dengan tulisan Yunani Purba yang ditemui pada 1867 di Armazi, berhampiran Mtskheta, Georgia di ibu kerajaan purba Kerajaan Iberia. Stele tersebut memperingati pemerkukuhan perkubuan tembokArmazi oleh Maharaja Vespasian. Teks stele menyebut tentang maharaja Titus, Domitian dan dua raja Mihrdat I dari Iberia, Pharasmanes I dari Iberia dan putera mahkota Amazaspus. Teks ditarikhkan berasal dari 75 TM. Bahagian atas stele hilang. Menurut Professor David Braund teks yang hilang berbahasa Latin atau Armazic (secabang dengan bahasa Aramia). Cyril Toumanoff menandakan Amazaspus sebagai Raja Amazasp I dari Iberia, namun ia boleh juga jadi putera mahkota Amazaspus, putera kepada Pharasmanes I dari Iberia, yang dikenali daripada Epigram dari Amazaspos yang ditemui di Rom.

Teks
----

> *Imperator Caesar* Vespasianus *Augustus*, *pontifex maximus*, memegang kuasa tribun buat kali ketujuh, *imperator* buat kali keempat belas, konsul buat kali keenam, dan bakal ketujuh, *bapa bapa benua*, *Censor* dan *imperator* Titus *Caesar*, putera Augustus, memegang kuasa tribun buat kali kelima, konsul buat kali keempat dan bakal kelima, *sensor*, dan Domitianus *Caesar*, putera *Augustus*, konsul buat kali ketiga dan bakal keempat, untuk raja orang Iberia, Mithridates, putera Raja Pharasmanes, dan Amazaspus, rakan Caesar dan orang Rom, dan untuk rakyatnya [orang Iberia] mereka [orang Rom] perkukuhkan temboknya.

Rujukan
-------

1. ↑  Gamkrelidze, h. 18
2. ↑  Lomtatidze, h. 24.
3. 1 2 3 4  Rapp, h. 224.
4. ↑  Gamkrelidze, h. 13.
5. ↑  Suny, h. 15.
6. ↑  Toumanoff, h. 13.
7. ↑  Rapp, h. 215.
8. ↑  Toumanoff, h. 15.
9. ↑  Lomtatidze, p. 11

Bibliografi
-----------

* Stephen H. Rapp Jr (2014) The Sasanian World through Georgian Eyes: Caucasia and the Iranian Commonwealth in Late Antique Georgian Literature
* Ronald Grigor Suny (1994) The Making of the Georgian Nation, Indiana University Press
* Cyril Toumanoff (1969) Chronology of the Early Kings of Iberia, Fordham University
* Giorgi Lomtatidze (1955) Archaeological excavations in an ancient Georgian capital of Mtskheta, Georgian National Academy of Sciences
* Gela Gamkrelidze (2014) Archaeology of Roman period of Georgia